CELEX: 62016CN0635
Language: fi
Date: 2016-12-08 00:00:00
Title: Asia C-635/16 P: Valitus, jonka Spliethoff's Bevrachtingskantoor BV on tehnyt 8.12.2016 unionin yleisen tuomioistuimen (kolmas jaosto) asiassa T-564/15, Spliethoff's Bevrachtingskantoor v. komissio, 11.10.2016 antamasta tuomiosta

6.3.2017   
            
            
               FI
            
            
               Euroopan unionin virallinen lehti
            
            
               C 70/9
            
         Valitus, jonka Spliethoff's Bevrachtingskantoor BV on tehnyt 8.12.2016 unionin yleisen tuomioistuimen (kolmas jaosto) asiassa T-564/15, Spliethoff's Bevrachtingskantoor v. komissio, 11.10.2016 antamasta tuomiosta
   (Asia C-635/16 P)
   (2017/C 070/14)
   Oikeudenkäyntikieli: englanti
   
      Asianosaiset
   
   
      Valittaja: Spliethoff's Bevrachtingskantoor BV (edustaja: Y. de Vries, advocaat)
   
      Muu osapuoli: Euroopan komissio
   
      Vaatimukset
   
   Valittaja vaatii unionin tuomioistuinta
   
               —
            
            
               kumoamaan yleisen tuomioistuimen 11.10.2016 asiassa T-564/15 antaman tuomion
            
         
               —
            
            
               palauttamaan asian yleiseen tuomioistuimeen
            
         
               —
            
            
               velvoittamaan komission korvaamaan oikeudenkäyntikulut, mukaan lukien yleisessä tuomioistuimessa aiheutuneet oikeudenkäyntikulut.
            
         
      Oikeudelliset perusteet ja pääasialliset perustelut
   
   Yleinen tuomioistuin teki oikeudellisen virheen katsoessaan, ettei kannetta voinut ottaa tutkittavaksi, koska se oli nostettu komissiota vastaan, vaikka komissio ei ole riidanalaisen toimen toteuttaja.
   Yleinen tuomioistuin teki oikeudellisen virheen katsoessaan, ettei kannetta voinut ottaa tutkittavaksi, koska riidanalainen toimi oli luonteeltaan ainoastaan tilapäinen ja koska se ei siis ole lopullinen toimi.
   Yleinen tuomioistuin teki oikeudellisen virheen hylätessään Spliethoffin vaatimuksen käsitellä sen kumoamiskanne siten, että kyseinen kanne olisi nostettu 31.7. annetusta päätöksestä. (1)
   
   
      (1)  Komission täytäntöönpanopäätös C(2015) 5274 final, jolla vahvistetaan luettelo ehdotuksista, jotka on valittu saamaan EU:n rahoitustukea Verkkojen Eurooppa -välineen liikennesektorilla sellaisen ehdotusten tekemistä koskevan pyynnön tuloksena, jota koskeva menettely käynnistettiin 11.9.2014 osana monivuotista toimintaohjelmaa.